ΜΗΝΙΑΙΑ ΕΚΘΕΣΗ ΕΓΓΕΓΡΑΜΜΕΝΗΣ ΑΝΕΡΓΙΑΣ ΙΟΥΛΙΟΥ 2021

ΠΑΡΑΤΗΡΗΤΗΡΙΟ ΑΓΟΡΑΣ ΕΡΓΑΣΙΑΣ

ΤΜΗΜΑ ΕΡΓΑΣΙΑΣ

ΠΕΡΙΕΧΟΜΕΝΑ:

ΚΕΦΑΛΑΙΟ Ι: ΕΞΕΛΙΞΕΙΣ ΣΤΗΝ ΑΓΟΡΑ ΕΡΓΑΣΙΑΣ ΚΑΙ ΑΝΑΛΥΣΗ ΕΓΓΕΓΡΑΜΜΕΝΗΣ ΑΝΕΡΓΙΑΣ – ΙΟΥΛΙΟΣ 2021

ΚΕΦΑΛΑΙΟ ΙΙ: ΠΡΟΦΙΛ ΜΑΚΡΟΧΡΟΝΙΑ ΕΓΓΕΓΡΑΜΜΕΝΩΝ ΑΝΕΡΓΩΝ –

ΙΟΥΛΙΟΣ 2021

ΣΤΑΤΙΣΤΙΚΟΙ ΠΙΝΑΚΕΣ

Αρ. Φακ. 9.41.2.1

Α/Α07/2021

ΚΕΦΑΛΑΙΟ Ι :

ΕΞΕΛΙΞΕΙΣ ΣΤΗΝ ΑΓΟΡΑ ΕΡΓΑΣΙΑΣ ΚΑΙ ΑΝΑΛΥΣΗ ΕΓΓΕΓΡΑΜΜΕΝΗΣ ΑΝΕΡΓΙΑΣ- ΙΟΥΛΙΟΣ 2021

1. ΑΝΕΡΓΙΑ ΠΡΟΣΑΡΜΟΣΜΕΝΗ ΣΤΙΣ ΕΠΟΧΙΚΕΣ ΔΙΑΚΥΜΑΝΣΕΙΣ[[1]](#footnote-1)

(Πηγή: EUROSTAT)

Με βάση τα τελευταία διαθέσιμα στοιχεία της Ευρωπαϊκής Στατιστικής Υπηρεσίας, Eurostat, τα οποία είναι προκαταρκτικά και αποτελούν εκτίμηση, κατά το μήνα Ιούνιο του 2021 η ανεργία στην Κύπρο ανήλθε στο 7,9% παρουσιάζοντας μείωση κατά 0,3 ποσοστιαίας μονάδας σε σχέση με τον ίδιο μήνα πέρσι (7,6%). Σε σύγκριση με τον προηγούμενο μήνα, Μάιο του 2021, το ποσοστό ανεργίας μειώθηκε κατά 1,9 ποσοστιαίας μονάδας. Η ανεργία των νέων 15-24 ετών έφτασε στο 18,3% τον Ιούνιο του 2021 παρουσιάζοντας μείωση κατά 1,6 ποσοστιαία μονάδα σε σχέση με τον Ιούνιο του 2020 (19,9%).

Το επίπεδο ανεργίας στην Ευρωζώνη (ΕΑ 19) έφτασε στο 7,7% τον Ιούνιο του 2021 από 8,0% που ήταν τον Μάιο του 2021 και 8,0% τον Ιούνιο του 2020. Ο μέσος όρος ανεργίας στην Ευρώπη έφτασε στο 7,1% τον Ιούνιο του 2021 από 7,3% που ήταν τον ίδιο μήνα πέρσι.

2. ΕΡΕΥΝΑ ΕΡΓΑΤΙΚΟΥ ΔΥΝΑΜΙΚΟΥ[[2]](#footnote-2)

(Πηγή: Στατιστική Υπηρεσία)

Σύμφωνα με τα τελευταία στοιχεία της Έρευνας Εργατικού Δυναμικού, κατά το πρώτο τρίμηνο του 2021 το ποσοστό ανεργίας διαμορφώθηκε στο 8,6% του εργατικού δυναμικού (38.970 άτομα) παρουσιάζοντας αύξηση κατά 1,3 ποσοστιαία μονάδα (ή 6.167 άτομα) σε σχέση με το πρώτο τρίμηνο του 2020 που ήταν 7,3% (32.803 άτομα). Ο μέσος όρος του ποσοστού ανεργίας για το 2020 διαμορφώθηκε στο 7,6% (34.291 άτομα) του εργατικού δυναμικού, παρουσιάζοντας αύξηση 0,5 ποσοστιαία μονάδα (ή 2.588 άτομα) σε σχέση με το 2019 (7,1% ή 31.703 άτομα).

Σε σχέση με τα προηγούμενα χρόνια ο μέσος όρος ανεργίας κατά το 2018 ήταν 8,4%, το 2017 ήταν 11,1%, το 2016 ήταν 12,9%, το 2015 ήταν 14,9%, το 2014 ήταν 16,1%, και το 2013 ήταν 15,9%.

Το ποσοστό ανεργίας στους νέους 15-24 ετών διαμορφώθηκε στο 19,5% (7.471 άτομα) το πρώτο τρίμηνο του 2021, παρουσιάζοντας αύξηση κατά 5,0 ποσοστιαίες μονάδες (ή 2,486 άτομα) σε σχέση με το πρώτο τρίμηνο του 2020 που ήταν 14,5%, (4.985 άτομα). Ο μέσος όρος του ποσοστού ανεργίας των νέων 15-24 χρονών διαμορφώθηκε το 2020 στο 18,2% του εργατικού δυναμικού (6.405 άτομα) παρουσιάζοντας αύξηση 1,6 ποσοστιαίες μονάδες (ή 393 ατόμων) σε σχέση με το 2019 (16,6% ή 6.012 άτομα).

Κατά μέσο όρο το ποσοστό ανεργίας στους νέους 15-24 ετών το 2018 διαμορφώθηκε στο 20,2%, το 2017 στο 24,7%, το 2016 στο 29,1%, το 2015 στο 32,8%, το 2014 στο 36,0% και το 2013 στο 38,9%.

Το επίπεδο απασχόλησης (15+) το πρώτο τρίμηνο του 2021 μειώθηκε κατά 2,389 άτομα (-0,6%) σε σύγκριση με το ίδιο τρίμηνο του 2020, φτάνοντας στα 414.668 άτομα, από 417.057 άτομα που ήταν το 2020. Κατά την ίδια περίοδο δηλ. το πρώτο τρίμηνο 2021, το ποσοστό απασχόλησης των ατόμων 20-64 χρόνων έφτασε στο 73,5% από 75,1% που ήταν την αντίστοιχη περίοδο του 2020 σημειώνοντας μείωση 1,6 ποσοστιαίων μονάδων. Ο ετήσιος μέσος όρος του ποσοστού απασχόλησης των ατόμων 20-64 χρόνων κατά το 2020 διαμορφώθηκε στο 74,9% παρουσιάζοντας μείωση από το επίπεδο του 2019 που ήταν 75,7%. Κατά το 2018 το ποσοστό απασχόλησης ήταν 73,9%, το 2017 ήταν 70,8% και το 2016, 68,7%.

3. ΕΓΓΕΓΡΑΜΜΕΝΗ ΑΝΕΡΓΙΑ

(Πηγή : Τμήμα Εργασίας)

Με βάση τα στοιχεία που τηρούνται στα Επαρχιακά Γραφεία Εργασίας, ο αριθμός των εγγεγραμμένων ανέργων στο τέλος Ιουλίου 2021, έφτασε τα 18.950 άτομα. Με βάση τα στοιχεία *διορθωμένα για εποχικές διακυμάνσεις* που δείχνουν την τάση της ανεργίας, ο αριθμός των εγγεγραμμένων ανέργων τον Ιούλιο του 2021 μειώθηκε στα 22.778 άτομα σε σύγκριση με 26.429 τον προηγούμενο μήνα.  Σε σύγκριση με τον Ιούλιο του 2020 σημειώθηκε μείωση 13.363 ατόμων ή 41,4%.

Σημειώνεται ότι από τις 15 Ιουνίου 2021 οι εγγραφές ατόμων που αναζητούν εργασία μέσω της Δημόσιας Υπηρεσίας Απασχόλησης (ΔΥΑ) όπως και οι ανανεώσεις τους, γίνονται μόνο διαδικτυακά. Οι αυτόματες ανανεώσεις των εγγραφών που εφαρμόζονταν από τις 12 Μαρτίου 2020, στα πλαίσια των έκτακτων μέτρων που λήφθηκαν με στόχο την αποφυγή της εξάπλωσης του κορωνοϊού έχουν σταματήσει. Επισημαίνεται ότι, οι ετήσιες ή μηνιαίες συγκριτικές αξιολογήσεις των στοιχείων εγγεγραμμένης ανεργίας τα οποία θα καταγράφονται από τις 15/6/2021 και εντεύθεν, δεν θα θεωρούνται ασφαλής.

Α. Ετήσια σύγκριση μεταξύ Ιουλίου 2020 και 2021 :

* Μείωση του αριθμού των εγγεγραμμένων ανέργων σε 18.950 άτομα από 32.313 που ήταν τον αντίστοιχο μήνα του 2020 (μείωση κατά 41,4% ή 13.363 άτομα).
* Κατά φύλο, ο αριθμός των ανέργων αντρών ανήλθε στα 7.157 άτομα, ενώ ο αριθμός των ανέργων γυναικών ανήλθε στα 11.793 άτομα. Σε σχέση με τον ίδιο μήνα πέρσι, ο αριθμός των ανέργων αντρών μειώθηκε κατά 5.761 άτομα ή 45% ενώ των γυναικών μειώθηκε κατά 7602 άτομα ή 39%. Στο διάγραμμα που ακολουθεί παρουσιάζεται η διακύμανση του αριθμού των εγγεγραμμένων ανέργων (σύνολο και κατά φύλο) τους τελευταίους 12 μήνες.
* Η μεγαλύτερη αριθμητική μείωσηπαρου­σιάστηκε στην επαρχία Αμμοχώστου (κατά 4.185 άτομα ή 75%), ακολούθως στην επαρχία Λεμεσού (κατά 2.567 άτομα ή 33%) και στη Λευκωσία (κατά 2.560 άτομα ή 28%). Μείωση παρουσιάστηκε και στην επαρχία Λάρνακας (κατά 2.447 άτομα) και στην Πάφο (κατά 1.604 άτομα). Σημειώνεται ότι η επαρχία Λευκωσίας συγκεντρώνει το μεγαλύτερο αριθμό ανέργων από όλες τις επαρχίες (6.506 άτομα ή 34%), ακολουθεί η επαρχία Λεμεσού (5.258 ή 28%), Λάρνακας (3.199 ή 17%), Πάφου (2.561 ή 13%) και Αμμοχώστου (1.426 άτομα ή 8%). Στο διάγραμμα που ακολουθεί παρουσιάζεται η διακύμανση του αριθμού των ανέργων κατά επαρχία τους τελευταίους 12 μήνες.
* Οι μεγαλύτερες αριθμητικές μειώσεις κατά τομέα οικονομικής δραστηριό­τητας σε σύγκριση με τον ίδιο μήνα του 2020 παρουσιάστηκαν στον τομέα των Ξενοδοχείων (κατά 5.743 άτομα ή 70%), στον τομέα του Εμπορίου (κατά 2.106 άτομα ή 39%), στις άλλες υπηρεσίες (κατά 1.934 άτομα ή 28%), στον τομέα των μεταφορών (κατά 756 άτομα ή 53%), στον τομέα της μεταποίησης (κατά 704 άτομα ή 41%) και στις τράπεζες (κατά 509 άτομα ή 36%). Η μεγαλύτερη συγκέντρωση ανέργων έχει καταγραφεί στον τομέα των Άλλων Υπηρεσιών (4.932 άτομα ή 26%), στον τομέα του Εμπορίου (3.241 άτομα ή 17%) και στον τομέα των Ξενοδοχείων (2.473 άτομα ή 13%). Στο διάγραμμα που ακολουθεί παρουσιάζεται η διακύμανση του αριθμού των ανέργων σε επιλεγμένους τομείς οικονομικής δραστηριότητας τους τελευταίους 12 μήνες.
* Οι μεγαλύτερες αριθμητικές μειώσεις κατά επαγγελματική κατηγορία σε σύγκριση με τον ίδιο μήνα του 2020 παρουσιάστηκαν ανάμεσα στην κατηγορία των υπαλλήλων υπηρεσιών και πωλητών (κατά 4.823 άτομα), των ανειδίκευτων εργατών (κατά 3.441 άτομα) και στους γραφείς/δακτυλογράφους (κατά 2.085 άτομα). Μειώσεις παρατηρήθηκαν επίσης ανάμεσα στους προσοντούχους/ειδικούς (κατά 780 άτομα), στους τεχνικούς βοηθούς (κατά 537 άτομα) και στους χειριστές μηχανημάτων (κατά 535 άτομα). Η μεγαλύτερη συγκέντρωση ανέργων έχει καταγραφεί στην επαγγελματική κατηγορία των υπαλλήλων υπηρεσιών και πωλητών (4.849 άτομα ή 26% του συνόλου), στους προσοντούχους /ειδικούς (3.350 άτομα ή 18%)στους ανειδίκευτους εργάτες (3.201 άτομα ή 17%) και στους γραφείς/ δακτυλογράφους (2.886 άτομα ή 15%). Στο διάγραμμα που ακολουθεί παρουσιάζεται η διακύμανση του αριθμού των ανέργων κατά επαγγελματική κατηγορία τους τελευταίους 12 μήνες.
* Οι μεγαλύτερες μειώσεις παρουσιάστηκαν στις ηλικιακές ομάδες 30-39 ετών (κατά 3.793 άτομα), στις ηλικίες 40-49 χρονών (κατά 2.789 άτομα) και 50-59 χρονών (κατά 2.504 άτομα). Η μεγαλύτερη συγκέντρωση ανέργων καταγράφηκε στην ηλικιακή ομάδα 30-39 ετών (5.579 άτομα ή 29%), στην ηλικιακή ομάδα 40-49 ετών (4.067 άτομα ή 21%) και στην ηλικιακή ομάδα 50-59 ετών (4.047 άτομα ή 21%). Στο διάγραμμα που ακολουθεί παρουσιάζεται η διακύμανση του αριθμού των ανέργων κατά ηλικιακή ομάδα τους τελευταίους 12 μήνες.
* O αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 12 μήνες δηλ. ήταν μακροχρόνια άνεργοι, έφτασε τα 7.414 άτομα (αύξηση κατά 2.974 άτομα σε σχέση με τον ίδιο μήνα πέρσι) και αντιπροσωπεύει το 39% του συνόλου των εγγεγραμμένων ανέργων. Ο αριθμός των εγγεγραμμένων ανέργων που είχαν διάρκεια ανεργίας πάνω από 6 μήνες έφτασε στα 9.846 άτομα (μείωση κατά 7.035 άτομα σε σχέση με τον ίδιο μήνα πέρσι) και αντιπροσωπεύει το 52% του συνόλου των εγγεγραμμένων ανέργων. Σημαντική μείωση κατά 10.009 άτομα παρουσιάστηκε στους ανέργους με διάρκεια ανεργίας από 6 μήνες μέχρι 12 μήνες οι οποίοι έφτασαν τα 2.432 άτομα και αντιπροσωπεύουν το 13% του συνόλου των εγγεγραμμένων ανέργων, ενώ ο αριθμός των ατόμων με διάρκεια ανεργίας κάτω από 3 μήνες (7.430 άτομα ή 39% του συνόλου) μειώθηκε κατά 2.344 άτομα. Στο διάγραμμα που ακολουθεί παρουσιάζεται η διακύμανση του αριθμού των ανέργων κατά διάρκεια εγγραφής τους τελευταίους 12 μήνες.
* Οι Ελληνοκύπριοι αποτελούν την πλειοψηφία του συνόλου των ανέργων με 13.959 άτομα (74%), ενώ ο αντίστοιχος αριθμός τον ίδιο μήνα πέρσι ήταν 21.691 άτομα (67%). Από το σύνολο των ανέργων οι 2.775 (15%) ήταν Ευρωπαίοι πολίτες. Ο αντίστοιχος αριθμός τον ίδιο μήνα πέρσι ήταν 7.235 άτομα (22% του συνόλου των ανέργων). Σημειώνεται ότι η μεγαλύτερη αριθμητική μείωση σε σύγκριση με τον ίδιο μήνα πέρσι σημειώθηκε ανάμεσα στους Ελληνοκύπριους (μείωση κατά 7.732 άτομα ή 35,6%), ενώ ο αριθμός των ανέργων Ευρωπαίων πολιτών μειώθηκε κατά 4.460 άτομα ή 62%. Σχετικό το πιο κάτω διάγραμμα.
* Από τους εγγεγραμμένους άνεργους, 8.069 άτομα (42%) είναι απόφοιτοι δευτεροβάθμιας γενικής ή τεχνικής εκπαίδευσης, 7.544 άτομα (40%) είναι απόφοιτοι τριτοβάθμιας εκπαίδευσης, 3.233 άτομα (17%) είναι απόφοιτοι πρωτοβάθμιας εκπαίδευσης και τέλος 104 άτομα (1%) είναι άτομα χωρίς μόρφωση. Σημειώνεται ότι ο αριθμός των αποφοίτων δευτεροβάθμιας γενικής ή τεχνικής εκπαίδευσης μειώθηκε κατά 6.506 άτομα (ή 45%) σε σύγκριση με τον ίδιο μήνα πέρσι, και της πρωτοβάθμιας εκπαίδευσης κατά 3.823 άτομα (ή 54%) ενώ ο αριθμός των αποφοίτων τριτοβάθμιας εκπαίδευσης μειώθηκε κατά 2.946 άτομα (ή 28%). Στο διάγραμμα που ακολουθεί παρουσιάζεται η διακύμανση του αριθμού των ανέργων κατά μορφωτικό επίπεδο τους τελευταίους 12 μήνες.

Από την πιο πάνω ανάλυση φαίνεται ότι η μείωση της ανεργίας κατά 41,4% ή 13.363 άτομα προήλθε κατά κύριο λόγο από :

* Την σημαντική μείωση των ανέργων με διάρκεια ανεργίας από 6 – 12 μήνες (10.009 άτομα) , που αφορά περίοδο κατά την οποία δεν καταβάλλεται επίδομα ανεργίας
* Την μείωση του αριθμού των Ευρωπαίων ανέργων κατά 4.460 άτομα ή 62%. Λαμβανομένης υπόψη της μείωσης που σημειώθηκε και στην απασχόληση των Ευρωπαίων πολιτών κατά το πρώτο τρίμηνο του 2021, κατά 7.618 άτομα ή 15% μπορεί να θεωρηθεί ότι αρκετοί Ευρωπαίοι πολίτες εγκατέλειψαν την Κύπρο λόγω της κρίσης ή δεν ήρθαν στην Κύπρο για εξεύρεση εργασίας κατά την τουριστική περίοδο λόγω της κρίσης.
* Την μείωση του αριθμού των ανέργων με επίπεδο μόρφωσης τη γενική ή τεχνική εκπαίδευση (6.506 άτομα ή 45%) και την πρωτοβάθμια εκπαίδευση (3.823 άτομα ή 54%) που είναι χαρακτηριστικό ειδικά των μεταναστευτικών ροών.
* Τη σημαντική μείωση της ανεργίας στην επαρχία Αμμοχώστου κατά 4.185 άτομα ή 75% λόγω έναρξης της τουριστικής περιόδου, όπως και στις άλλες τουριστικές επαρχίες , στη Λάρνακα κατά 2.447 άτομα ή 43%, στην Λεμεσό κατά 2.567 άτομα ή 33% και στην Πάφο κατά 1.604 άτομα ή 39%.
* Τη σημαντική μείωση στης ανεργίας στο τομέα των Ξενοδοχείων κατά 5.743 άτομα ή 70% και στους παρεμφερείς τομείς όπως στο τομέα του Εμπορίου κατά 2.106 άτομα ή 39%, στο τομέα των άλλων υπηρεσιών κατά 1.934 άτομα ή 28% κ.α.
* Τον αυξημένο αριθμό τοποθετήσεων ανέργων σε εργασία λόγω των Σχεδίων Επιδοτούμενης Απασχόλησης (σύνολο 1.079 τοποθετήσεις εκ των οποίων οι 938 έγινα στα πλαίσια των Σχεδίων.

Σημειώνεται ότι, ένα μικρό ποσοστό της μείωσης της ανεργίας οφείλεται σε ένα αριθμό ατόμων οι οποίοι ενώ παραμένουν άνεργοι δεν προχώρησαν στην ανανέωση της αίτησης τους αναμένοντας να τους σταλεί νέος κωδικός πρόσβασης από τη ΔΥΑ και μη γνωρίζοντας ότι θα έπρεπε να χρησιμοποιήσουν τον ίδιο κωδικό που τους είχε σταλεί τον προηγούμενο μήνα, με αποτέλεσμα να αδρανοποιηθεί η αίτηση τους.

Β. ΜΗΝΙΑΙΑ ΣΥΓΚΡΙΣΗ ΜΕΤΑΞΥ ΙΟΥΝΙΟΥ ΚΑΙ ΙΟΥΛΙΟΥ 2021 :

* Τον Ιούλιο ο αριθμός των εγγεγραμμένων ανέργων μειώθηκε κατά 7.744 άτομα ή 29% σε σύγκριση με τον προηγού­μενο μήνα.
* Κατά φύλο οι άντρες μειώθηκαν κατά 3.952 άτομα και οι γυναίκες κατά 3.792 άτομα.
* Κατά ηλικία, οι μεγαλύτερες μειώσεις παρουσιάστηκαν στις ηλικιακές ομάδες 30-39 χρονών κατά 1.977 άτομα, στην ηλιακή ομάδα 50-59 χρονών κατά 1.473 άτομα και 40-49 κατά 1.418 άτομα.
* Κατά εθνικότητα, οι μεγαλύτερες μειώσεις παρατηρήθηκαν ανάμεσα στους Ελληνοκύπριους κατά 4.578 άτομα και στους Ευρωπαίους κατά 1.942 άτομα.
* Κατά διάρκεια ανεργίας, οι μεγαλύτερες μειώσεις παρουσιάστηκαν στον αριθμό των ανέργων με διάρκεια ανεργίας 12 μήνες και πάνω (κατά 4.089 άτομα) και από 6 μήνες μέχρι 12 μήνες (κατά 3.069) ενώ αύξηση παρουσιάστηκε στον αριθμό των ανέργων με διάρκεια ανεργίας από 15 ημέρες μέχρι 3 μήνες (κατά 2.012 άτομα).
* Κατά τομέα οικονομικής δραστηριότητας, οι μεγαλύτερες μειώσεις παρατηρήθηκαν στον τομέα των ξενοδοχείων κατά 1.957 άτομα και στο τομέα του εμπορίου κατά 1.715 άτομα.
* Κατά επαρχία, η μεγαλύτερη μείωση καταγράφηκε στην επαρχία Λευκωσίας (κατά 1.923 άτομα).

Γ. ΝΕΕΣ ΕΓΓΡΑΦΕΣ[[3]](#footnote-3) ΑΝΕΡΓΩΝ ΚΑΤΑ ΕΠΑΡΧΙΑ ΚΑΙ ΜΗΝΑ

Στον πιο κάτω πίνακα παρατίθενται ο αριθμός των νέων εγγραφών ανέργων κατά επαρχία και μήνα:

|  |  |  |  |  |  |  |
| --- | --- | --- | --- | --- | --- | --- |
|  | Φεβρουάριος 2021 | Μάρτιος  2021 | Απρίλιος  2021 | Μάιος  2021 | Ιούνιος  2021 | Ιούλιος 2021 |
| Λευκωσία | 796 | 840 | 806 | 600 | 1404 | 1787 |
| Λάρνακα | 383 | 434 | 364 | 240 | 666 | 705 |
| Αμμόχωστος | 242 | 184 | 168 | 84 | 222 | 215 |
| Λεμεσός | 670 | 649 | 664 | 514 | 1238 | 1423 |
| Πάφος | 363 | 294 | 318 | 191 | 401 | 585 |
| ΣΥΝΟΛΟ | 2.454 | 2.401 | 2.320 | 1.629 | 3.931 | 4.715 |

Δ. Συνοπτική παρουσίαση των Εξελίξεων στην Αγορά Εργασίας κατά επαρχία τον ΙούΛιο του 2021 σε σύγκριση με τον ίδιο μήνα πέρσι

|  |  |  |  |  |  |  |
| --- | --- | --- | --- | --- | --- | --- |
|  | Παγκύπρια | Επαρχία Λευκωσίας | Επαρχία Λεμεσού | Επαρχία Λάρνακας | Επαρχία Αμμοχώστου | Επαρχία Πάφου |
| Εργατικό Δυναμικό  (1 τρίμηνο 2021) | 453.638 | 182.644 | 129.273 | 74.999 | 24.277 | 42.446 |
| Σύνολο Ανέργων  Μεταβολή  (Πίνακας 3) | 18950  -13363 ή  -41% | 6506  -2560 ή  -28% | 5258  -2567 ή  -33% | 3199  -2447 ή  -43% | 1426  -4185 ή  -75% | 2561  -1604 ή  -39% |
| Άνεργοι Ελληνοκύπριοι  Μεταβολή  (Πίνακας 9) | 18537  -1753  -9% | 6600  86  1% | 5186  158  3% | 3487  -395  -10% | 1328  -1504  -53% | 1936  -98  -5% |
| Άνεργοι Ευρωπαίοι  Μεταβολή  (Πίνακας 9) | 2775  -4460 ή  -62% | 710  -418 ή  -37% | 713  -578 ή  -45% | 498  -541  -52% | 399  -2109 ή  -84% | 455  -814 ή  -64% |
| Άνεργοι Αλλοδαποί  Μεταβολή  (Πίνακας 9) | 870  -846 ή  -49% | 209  -201 ή  -49% | 233  -233 ή  -50% | 151  -169 ή  -53% | 111  -189 ή  -63% | 166  -54  -25% |
| Νέες Κοινοποιηθείσες κενές θέσεις  (Πίνακας 14) | 2515 | 852 | 676 | 503 | 235 | 249 |
| Ενεργές κενές θέσεις  (Πίνακας 15) | 10981 | 3420 | 3301 | 2087 | 1100 | 1073 |

ΣΗΜΕΙΩΣΗ: Για πρόσθετη πληροφόρηση υπάρχουν οι συνημμένοι πίνακες στο τέλος της Έκθεσης.

ΚΕΦΑΛΑΙΟ ΙΙ: ΠΡΟΦΙΛ ΜΑΚΡΟΧΡΟΝΙΑ ΕΓΓΕΓΡΑΜΜΕΝΩΝ ΑΝΕΡΓΩΝ 12+, ΙΟΥΛΙΟΣ 2021

Α. Γενικές Εξελίξεις

Ο αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 12 μήνες, δηλαδή οι μακροχρόνια άνεργοι, τον Ιούλιο του 2021, έφτασε στα 7.414 άτομα σημειώνοντας αύξηση κατά 2.974 άτομα ή 67,0% σε σχέση με τον ίδιο μήνα πέρσι. Ο αριθμός αυτός αντιπροσωπεύει το 39% του συνόλου των εγγεγραμμένων ανέργων. Σε σύγκριση με τον προηγούμενο μήνα ο αριθμός αυτός παρουσίασε μείωση κατά 4.089 άτομα ή 55,2% [βλέπε πίνακα 26].

Ο αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 6 μήνες, έφτασε τα 9.846 άτομα τον Ιούλιο του 2021 σημειώνοντας μείωση κατά 7.035 άτομα ή 41,7% σε σχέση με τον ίδιο μήνα πέρσι. Ο αριθμός αυτός αντιπροσωπεύει το 52% του συνόλου των εγγεγραμμένων ανέργων. Σε σύγκριση με τον προηγούμενο μήνα ο αριθμός αυτός παρουσίασε μείωση κατά 7.158 άτομα ή 72,7% [βλέπε πίνακα 26].

Β. Ανάλυση Στοιχείων Μακροχρόνια Ανέργων 12+

Η πλειοψηφία των μακροχρόνια ανέργων (με διάρκεια άνω των 12 μηνών) συγκεντρώνεται στην επαρχία Λευκωσίας (2.300 άτομα ή 31%), ακολουθούν οι επαρχίες Λεμεσού (1.823 άτομα ή 25%), Λάρνακας (1.288 άτομα ή 17%), Πάφου (1.190 άτομα ή 16%) και Αμμοχώστου (813 άτομα ή 11%) [Πίνακας 27].

Οι επαγγελματικές κατηγορίες που παρουσιάζουν τη μεγαλύτερη συγκέντρωση των μακροχρόνια ανέργων είναι οι απασχολούμενοι στην παροχή υπηρεσιών και πωλητές (1.858 άτομα), οι ανειδίκευτοι εργάτες, χειρωνάκτες και μικροεπαγγελματίες (1.482 άτομα), οι υπάλληλοι γραφείου (1.381 άτομα) και οι νεοεισερχόμενοι (699 άτομα) [βλέπε πίνακα 28].

Όσον αφορά την οικονομική δραστηριότητα, το μεγαλύτερο μερίδιο των μακροχρόνια ανέργων συγκεντρώνεται στον τομέα των υπηρεσιών (1.833 άτομα ή 24,7%), στον τομέα του εμπορίου (1.490 άτομα ή 20,1%) και στον τοέα των υπηρεσιών παροχής καταλύματος και εστίασης (1.404 άτομα ή 18,9%) [βλέπε πίνακα 29].

Η πλειοψηφία των μακροχρόνια ανέργων είναι Ελληνοκύπριοι (με 5.191 άτομα ή 70%) και ακολουθούν με πολύ μικρότερους αριθμούς οι Ευρωπαίοι πολίτες (με 1.170 ή 16%), οι αλλοδαποί (με 496 άτομα ή 7%), τα άτομα με καθεστώς συμπληρωματικής προστασίας (με 265 άτομα ή 4%) και οι Πόντιοι με ελληνικό διαβατήριο (με 188 άτομα ή 3%) [βλέπε πίνακα 30].

Όσον αφορά τους Ευρωπαίους πολίτες (1.170 άτομα), οι περισσότεροι είναι Βούλγαροι (379 άτομα), Έλληνες (306 άτομα) ή Ρουμάνοι (230 άτομα) [βλέπε πίνακα 31].

ΣΗΜΕΙΩΣΗ: Για πρόσθετη πληροφόρηση υπάρχουν οι συνημμένοι πίνακες στο τέλος της Έκθεσης.

Παρατηρητήριο Αγοράς Εργασίας

Τμήμα Εργασίας

Αύγουστος 2021

ΜΡη, C:\Users\Administrator\M RIGOU\Ανεργία - Μηνιαίες Εκθέσεις\2021 registered unemployed-monthly figures\July 2021\ΚΕΦΑΛΑΙΟ Ι ΙΙ -July 2021.docx

1. Πηγή: EUROSTAT. Αφορά σε ανεργία που υπολογίστηκε αξιοποιώντας την Έρευνα Εργατικού Δυναμικού και τα στατιστικά στοιχεία της Εγγεγραμμένης ανεργίας. Τα στοιχεία είναι διαθέσιμα με ένα μήνα καθυστέρηση. Δεν υπάρχουν νεότερα στοιχεία. [↑](#footnote-ref-1)
2. Πηγή: Στατιστική Υπηρεσία της Κυπριακής Δημοκρατίας. Κυριότερα Αποτελέσματα , 1ο τρίμηνο 2021 . [↑](#footnote-ref-2)
3. Στον αριθμό των νέων εγγραφών περιλαμβάνονται και οι επανεγγραφές ανέργων των οποίων για διάφορους λόγους η προηγούμενη αίτηση τερματίστηκε (π.χ μη έγκαιρη ανανέωση της εγγραφής τους). [↑](#footnote-ref-3)